Крыху зьдзівіла мяне тое, што ані слова ня кажаш пра тое, што брызгалавак збудавалі дзьве, што ня згадваеш першую, тую, што была з другога боку электрастанцыі, бліжэй да Судабоўкі. Абедзьве былі жодзінцам, асабліва дзецям дый падлеткам за шчасьце, але сёньня мусім прызнаць і тое, што былі яны жахлівымі ўзорамі савецкай безгаспадарлівасьці і марнатраўства. Галандцы ці японцы не дазволілі б сабе гадамі скідаць у адкрыты вадаём дзясяткі тон гарачае вады, падвялі б яе пад цяпліцы ці абагравалі б жытло!